|  |  |
| --- | --- |
|  | /kinnitatud digitaalselt/ |

**Tehniline kirjeldus**

**Riigitee nr 11115 Kurna–Tuhala km 2,196–4,556 ja riigitee nr 11507 Kangrumetsa tee km 0,000–0,550 eskiisi koostamine**

1. **Projekti eesmärk**

Liiklusohutuse ja läbilaskevõime tõstmine Kiili vallas Vaela külas ja Rae vallas Kurna külas asuval riigiteel nr 11115 Kurna–Tuhala km 2,196–4,556 (sh Kurna liiklussõlm) ning Rae vallas Kurna külas riigiteel nr 11507 Kangrumetsa tee km 0,000–0,550.

1. **Olemasolev olukord**
   1. Kõrvalmaantee nr 11115 Kurna–Tuhala (edaspidi riigitee nr 11115) teelõik km 2,196–4,556 asub Harju maakonnas Kiili vallas Vaela külas ja Rae vallas Kurna külas. Kurna liiklussõlm paikneb riigitee nr 11115 maanteel km 3,762 ning riigitee nr 11 Tallinna ringtee km 14,950 ümbruses.

Kõrvalmaantee nr 11507 Kangrumetsa (edaspidi riigitee nr 11507) teelõik km 0,000–0,550 asub Harju maakonnas Rae vallas Kurna külas.

* 1. Riigiteed asuvad asulavälises keskkonnas ning riigitee lõigul on kehtestatud lõiguti kiiruspiirang 50 km/h või 70 km/h.

Riigitee nr 11115 lõigus km 2,196–3,439 on kehtestatud piirkiirus 70 km/h.

Riigitee nr 11115 lõigus km 3,439–4,000 on kehtestatud piirkiirus 50 km/h.

Riigitee nr 11115 lõigus km 4,000–4,556 on kehtestatud piirkiirus 70 km/h.

Riigitee nr 11507 lõigus km 0,000–0,550 on kehtestatud piirkiirus 50 km/h.

* 1. Riigitee nr 11115 aasta keskmine ööpäevane liiklussagedus oli teeregistri andmetel 2019. aastal 3835–4785 a/ööp (sõltuvalt lõigust), millest raskeliiklus moodustab 2–3%.

Riigitee nr 11507 aasta keskmine ööpäevane liiklussagedus oli teeregistri andmetel 2019. aastal 188 a/ööp, millest raskeliiklus moodustab 1%.

* 1. Riigitee nr 11115 km 3,2–3,7 ja riigitee nr 11507 km 0,0–0,7 lõigul on käimasolev riigitee ehtitus, mille aluseks on Reaalprojekt OÜ töö nr P19111 „IKEA maanteede põhiprojekt“ (edaspidi töö nr P19111).
  2. Riigiteel nr 11115 km 4,115–4,556 on olemasolev jalg- ja jalgrattatee vasakul pool teed.

Jalg- ja jalgrattateed on kavandatud riigiteele nr 11115 ja riigiteele nr 11507 vastavalt tööle nr P19111.

* 1. Riigiteel nr 11115 km 4,188 on saarega teeületuskoht.
  2. Riigiteel nr 11115 km 4,111 ja km 4,233 paiknevad taskuga bussipeatused.
  3. Riigitee nr 11115 lõigu vasakul pool asuvad:
     1. Ristumine perspektiivse kohaliku teega orienteeruvalt riigiteelt nr 11115 km 3,0 (vastavalt Rae valla üldplaneeringule).
     2. Ristumine riigiteega nr 11507, mis teenindab Saire ja Põlluvälja detailplaneeringuga seotud alasid. Riigitee ristumiskoht ja riigitee nr 11507 on käesoleval hetkel ümberehitamisel vastavalt tööle nr P19111.
     3. Ristumine riigiteega nr 11502, mis teenindab riigitee nr 11502 Kurna tee ja 11503 Õlleköögi tee äärseid arendusalasid (sh Õlleköögi tee 24 kinnistut (65301:001:2822), kus paikneb Maxima logistikakeskus).
     4. Kiili valla 19.08.2021 korraldusega nr 28 kehtestatud Saare maaüksuse detailplaneering (katastriüksus 30401:001:1945), mille [materjalid](https://service.eomap.ee/kiilivald/#/planeeringud/id/1062) on leitavad Kiili valla GIS portaalis.
  4. Riigitee nr 11115 lõigu paremal pool asuvad:
     1. Ristumine riigiteega nr 11505 Vaela tee ja riigiteega nr 11504 Öövahi tee, mis teenindavad piirkonnas järgnevaid arendusalasid:
     2. Kiili Vallavalituse poolt 15.05.2014 otsusega nr 14 kehtestatud [Suurvälja ja Eesvälja kinnistute detailplaneeringu ala](https://evald.ee/kiilivald/#/planeeringud/id/1049).
     3. Kiili Vallavalitsuse 19.06.2020 korraldusega nr 207 vastu võetud [Valli ja Uuesalu detailplaneeringu ala](https://evald.ee/kiilivald/#/planeeringud/id/609).
     4. Kiili Vallavolikogu 15.05.2014 otsusega nr 15 osaliselt kehtestatud Valli kinnistu detailplaneering.
     5. Aianduskeskus Hansaplant (Kangru tee 19, katastritunnus 30501:001:0235).
     6. Rae Vallavalitsuse poolt algatatud Põllumehe detailplaneering (katastritunnus 65301:001:3130), mille [materjalid](https://map.rae.ee/dp/DP1085/) on leitavad Rae valla GIS portaalis.
     7. Teisi väiksemaid arendusalasid, mis on leitavad Rae valla GIS [portaalis](https://map.rae.ee/gis/apps/sites/#/data/) ja Kiili valla geoinfosüsteemis [EVALD](https://evald.ee/kiilivald/).
     8. Ristumine riigiteega nr 11505 Vaela tee ja riigiteega nr 11506 Opmani tee, mis teenindab piirkonnas Vaela küla elamualasid ja Kiili Vallavalitsuse 22.06.2021 korraldusega nr 264 algatatud Tominga ja Saare (Vaela veekeskuse) detailplaneeringu ala.
  5. Riigitee nr 11507 lõigul asuvad:
     1. Rae valla 12.05.2020 korraldusega nr 683 algatatud Saire kinnitu osa ja lähiala detailplaneering (katastriüksus 65301:001:3122), mille [materjalid](https://map.rae.ee/dp/DP1108/) on leitavad Rae valla GIS portaalis.
     2. Rae valla 22.12.2020 korraldusega nr 1702 kehtestatud Põlluvälja kinnitu ja lähiala detailplaneering (katastriüksus 65301:001:5805 ja 65301:001:5803), mille [materjalid](https://map.rae.ee/dp/DP1084/) on leitavad Rae valla GIS portaalis.
  6. Liiklusõnnetuste info on leitav Eesti Liikluskindlustuse Fondi kaardilt.
  7. Järjest lisanduvate tõmbekeskuste tõttu on riigitee nr 11115 lõigu liiklussagedus järk-järgult kasvanud. Riigiteede, selle ristmike ja Kurna liiklussõlme lahendused on alates 2015. aastast jäänud samas, välja arvatud tööga nr P19111 lahendatud osa, mis on hetkel ehitamisel ning tagab Põlluvälja detailplaneeringust tuleneva liikluskoormuse vastuvõtmise. Arvestades ulatuslikku arendushuvi antud piirkonnas vajavad riigiteed, selle ristmikud ja liiklussõlmed terviklikku ja ohutut lahendust, mis oleks muuhulgas ka oluliseks sisendiks lähiümbruse planeerimisel.
  8. Suurimaks probleemiks on hetkel arendusaladest tulenev ebaselge liikluskorraldus ja piisav ristmike ja liiklussõlmede läbilaskevõime. Vastavalt liiklusuuringutele on selgunud ka ebapiisav Kurna liiklussõlme läbilaskevõime. On alust eeldada, et erinevate planeeringute elluviimisel kasvab lähitulevikus oluliselt liiklussagedus riigiteel nr 11115 ja Kurna liiklussõlmes.
  9. Tehnilise kirjeldusega hõlmatud alal on koostatud järgnevad projektlahendused:
     1. AS Teede Tehnokeskus töö nr P0-154 „Kurna eritasandilise ristmiku tehnilise projekti koostamine“ ja projektiga seotud teostusjoonised.
     2. Reaalprojekt töö nr P19111 „IKEA maanteede põhiprojekt“.
  10. Tehnilise kirjeldusega hõlmatud alal on koostatud järgnevad liiklusuuringud:
      1. AS K-Projekt töö nr 21103 „Harjumaa Rae vald Kurna küla Saire kinnistu detailplaneeringu liiklusanalüüs“.
      2. Stratum OÜ töö nr P119-2018 „Rae vald, Põlluvälja kinnistu liiklusuuring, osa 2“.

1. **Lähteülesanne**
   1. Koostada liikluskorralduslik kavand (eskiis), mille eesmärgiks on anda planeeringutega ja ümbritseva ruumiga võimalikult hästi seostatud terviklik ruumiline lahendus.
   2. Lahendada antud teelõigul terviklik ja ohutu liikluskeskkond (sh jalg- ja jalgrattateede võrgustik), mis arvestab piirkonna kiire arenguga.
   3. Koostada riigitee nr 11115 ja riigitee nr 11507 lahendamiseks liikluskorralduslik eskiis, milles arvestada ka punktis 2.14 ja 2.15 toodud projektide ja liiklusuuringutes tooduga.

Koostada Kurna liiklussõlme ristmikualade liikluskorralduslik eskiis, mis arvestab olemasoleva Kurna viaduktiga. Eskiisi koostamisel anda esialgne hinnang, kas liiklusläbilaskvuse tagamiseks Kurna liiklussõlmes on teise sõidutee viadukti kavandamine vajalik. Vajadusel teha ettepanek täiendava viadukti poolsuse valimisel. Eskiisprojekti koostamisel Kurna liiklussõlme täiendavat viadukti projekteerima ei pea.

Lahenduste välja töötamisel vältida foorristmike kavandamist, kuid vajadusel võib arvestada foorjuhtimise valmidusega.

Eskiislahenduses näha ette jalg- ja jalgrattateede ühendused riigiteele nr 11115 ja riigiteele nr 11507. Analüüsida riigiteest nr 11 Tallinna ringteest eritasandilise ületamise võimalusi.

* 1. Riigiteel nr 11115 arvestada järgmiste parameetritega:
     1. riigitee klass – II klass ;
     2. projekteerimise lähtetase – rahuldav;
     3. sõiduradade arv –valida vastavalt piirkonnas kujunevale liikluskeskkonnale (maksimaalsel 2+2)
     4. ristmiku tüübid – ringristmikud (sh turboringid) ja T-kujulised ristmikud
     5. suurim lubatud sõidukiirus Kurna liiklussõlme piirkonnas (riigiteel nr 11115) 50 km/h liiklussõlme piirkonnas.
     6. Jalg- ja jalgrattateede ristlõige – 3,0 m;
  2. Projekteerimisel ning sõiduradade laiuse valimisel ja liikluskorralduse kavandamisel lähtuda kehtivast majandus- ja taristuministri 05.08.2015 määrusest nr 106 „Tee projekteerimise normid“ ja Transpordiameti [juhendistest ja juhistest](https://www.transpordiamet.ee/maanteed-veeteed-ohuruum/tee-ehitus/juhendid), mis on leitavad Transpordiameti koduleheküljel.
  3. Vajadusel teha täiendavad ettepanekud tee ohutuse taseme tõstmiseks.
  4. Projekteerida tehniliselt optimaalsed ja finantsiliselt mõistlikud lahendused.
  5. Tellija nõusolekul võib kasutada Eestile lähedastes kliimavöötmetes asuvate Euroopa riikide projekteerimise norme ning muid juhendmaterjale.

1. **Uuringud**
   1. Eskiisprojekti raames ei ole vajalik teostada geoloogilisi ega geodeetilisi uuringuid. Eskiisprojekt koostada vastavalt peatükk 5. toodule (vt ka punkti 5.5).
   2. Tugineda punktides 2.15.1 ja 2.15.2 toodud liiklusuuringutele.
   3. Olemasolevate **üld- ja detailplaneeringute** väljaselgitamine:
      1. Selgitada välja kehtestatud ja koostamisel olevad üld- ja detailplaneeringud, teeprojekti realiseerimist mõjutavad projekteerimistingimused ja projektid ning arvestada nendega projekti koostamisel.
      2. Töövõtja peab lisama projekti kehtestatud üld- ja detailplaneeringute ning teeprojekti realiseerimist mõjutavate ehitusprojektide põhijoonised ning nimetama kõik planeerimis- ja ehitustegevusest tulenevad kitsendused projekti seletuskirjas.
      3. Töövõtja peab selgitama ja esitama Transpordiametile andmed planeeringutes toodud teede ja tehnovõrkude rajamise kohustuste osas.
   4. **Täpsustada** kõik võimalikud **piirangud**, mis võivad mõjutada tee-ehitust ning eskiisprojekti koosseisus kirjeldada piirangutest tulenevad tingimused, mis võivad mõjutada eskiislahendusega kavandatava tee projektlahenduse koostamist ning ehitamist.
2. **Eskiisprojekt**
   1. Koostada riigitee nr 11115 Kurna–Tuhala km 2,196–4,556 (sh Kurna liiklussõlm) ning Rae vallas Kurna külas riigiteel nr 11507 Kangrumetsa tee km 0,000–0,550 liikluskorralduslik eskiisprojekt. Töövõtja peab arvestama, et tellijal on õigus teha muudatuse ettepanekuid ja pakkuda ise korrigeerimise vajadust. Töövõtja peab arvestama, et täiendavate ettepanekutega lahendus tuleb välja projekteerida.
   2. Eskiisprojekt peab vastama määruses „Tee ehitusprojektile esitatavad nõuded“ toodud eskiisi koostamise nõuetele.
   3. Eskiisprojektis peab olema muuhulgas arusaadavalt lahendatud:
      1. Riigitee ja ristmike lahendus, s.h põhimõtteline liikluskorraldus;
      2. Olemasolevad ja projekteeritud kergliiklus- ja jalgteed, teeületuskohad ja bussipeatused;
      3. Ristmike projektlahenduse sobivust tuleb kontrollida antud oludes ebasoodsaima arvutusliku auto pöördekoridori šablooniga (šabloon näidata joonisel).
   4. Koostada maanteelõigu asukoha skeem, mille eesmärk on tutvustada projekti asukohta Eesti mastaabis.
   5. Koostada ülevaatlik projektlahendus ortofotole koos põhimõttelise liikluskorralduse ja ülevaatliku infoga projekti kohta (projekteeritava tee asukoht km-ga, teede numbrid ja nimetused, katastriüksuste piirid, vajalik maavõõrandus, jne).
   6. Täiendavate mahasõitude/ristmike kavandamist tuleb võimalusel vältida.
   7. Projekteeritava riigitee nr 11115 lõigus asub km 3,76, Kurna viadukt. Eskiislahenduses näha ette põhimõtteline liiklussõlme lahendus koos tervikliku ja ohutu liikluskeskkonna kujundamisega.
   8. Projekti seletuskirjas tuua välja kõik tööd, mida tehakse ohutuse parandamiseks.
3. **Koosolekud, kooskõlastamine ja avalikkuse kaasamine**
   1. Töövõtja korraldab projekteerimise käigus Tellija või Töövõtja soovil (vajadusel koos kohalike omavalitsuste esindajatega ja/või detailplaneeringute koostajatega) töökoosoleku asukohaga Teelise 4 Tallinnas (Tellijaga kooskõlastatult võib toimuda virtuaalses keskkonnas).
   2. Koosolekuid protokollib Töövõtja.
4. **Vormistusnõuded**
   1. Eskiisprojekt vormistada eesti keeles digiallkirjastatuna digitaalselt.
   2. Digitaalsel vormistamisel kasutada järgmisi failiformaate:
      1. Joonised peavad olema esitatud originaalformaadis (.dwg tuleb esitada igal juhul) ning .pdf kujul;
      2. Tabelite failid vormistada .xlsx ning .pdf kujul;
      3. Tekstifailid vormistada .docx ning .pdf kujul;
      4. Muud projekteerimise tarkvara kasutades nende originaalfailid;
      5. Lisaks projekti failidele peavad olema printimiseks vajalikud failid ja kõigi kasutatud joonte liikide .shx failid;
      6. Jooniste vormistamisel arvestada, et jooned peavad olema eristatavad ning joonised peavad olema arusaadavad ka mustvalgel koopial.

Lisa: Asukoha skeem

Koostas: Hans Keskrand, Transpordiamet, [hans.keskrand@transpordiamet.ee](mailto:hans.keskrand@transpordiamet.ee)

**Lisa 1 Projekteeritava lõigu asukoha skeem**

